નાશ કરાયેલ વસ્તુઓમાં 1 કિલો ખમણની લીલી ચટણી, 20 કિલો તળેલું તેલ, 1 કિલો દહીં રાયતા, મરચું પાવડર (કલરમુક્ત ભેળસેળ જણાતા), 3 કિલો બોઇલ નુડલ્સ, 500 ગ્રામ શ્રીખંડના જથ્થાનો સમાવેશ થાય છે. વિજલપોર ફાટકથી લઇને નારણલાલા કોલેજ સુધીનાં વિસ્તારમાં આવેલ ખાદ્ય ચીજવસ્તુઓનાં વિતરણ કેન્દ્રો ઉપર ચેકીંગ કરાયું હતું. વધુમાં એક જગ્યાએથી ઘારીનો સેમ્પલ પણ લેવામાં આવ્યો હતો. આ સેમ્પલને ચકાસણી માટે રાજકોટ લેબોરેટરીમાં મોકલવામાં આવશે.